তবে কর্মসূচি দিয়েও মাঠে দেখা না থাকায় বিএনপির কর্মীরা কিছুটা হতাশ হয়ে পড়েছেন। অতীতের ধারাবাহিকতায় এবারও অনুমতি ছাড়া ৫ জানুয়ারি গণতন্ত্র হত্যা দিবসে রাজধানীতে সমাবেশ করতে পারেনি বিএনপি। সমাবেশ করতে না দেয়ার পরিবর্তে আজ রাজধানীতে বিক্ষোভ কর্মসূচি দিলেও মাঠে নামেননি দলের নেতারা। বিএনপি নেতাকর্মীদের মতে, সরকারের শেষ বছরে যদি অনুমতি ছাড়া কর্মসূচি পালন করা না যায়, তাহলে কিভাবে নির্বাচনকালীন নির্দলীয় সরকারের দাবিতে রাজপথে আন্দোলন গড়ে উঠবে। সাংগঠনিক দুর্বলতার পাশাপাশি দলের শীর্ষ নেতাদের সাহসের অভাব বলেও মনে করছেন বিএনপির তৃণমূল নেতাকর্মীরা। /মজুমদার